ג'ייסון בורן (סדרת סרטים)

ג'ייסון בורן היא סדרת סרטי פעולה וריגול המבוססים על דמותו של ג'ייסון בורן, גיבור ספריו של רוברט לדלום - "זהות כפולה" ושני הספרים הבאים בטרילוגיה (אנ'). בורן הוא מתנקש בשירות סוכנות הביון המרכזית הסובל מאובדן זיכרון ומוכרח לגלות את זהותו. כל שלושת ספריו של לדלום עובדו לקולנוע בכיכובו של מאט דיימון: דאג לימן ביים את זהות כפולה (2002), פול גרינגראס ביים את זהות במלכודת (2004) ואת זהות אבודה (2007) וטוני גילרוי (שהיה שותף לכתיבת התסריט לכל הסרטים) ביים את זהות גנובה (2012). ערך מורחב – זהות כפולה (סרט) זהות כפולה (באנגלית: The Bourne Identity) הוא סרט פעולה מצליח משנת 2002 המבוסס בחלקו על ספר בעל אותו שם מאת רוברט לדלום. את הסרט ביים דאג ליימן ומככבים בו מאט דיימון, קלייב אוון, אדוואלה אקינואויה-אגבאג'ה, פרנקה פוטנטה, כריס קופר, בריאן קוקס, ג'וליה סטיילס, גבריאל מאן. סוכן ה-CIA לשעבר ג'ייסון בורן (דיימון) השתתף בפרויקט סודי ואינו זוכר את זהותו. במהלך הסרט זיכרונו מתחיל לשוב אליו אחרי שהוא מחבר שברירי זכרונות ומגלה שהוא סוכן ביון מיומן, שנרדף על ידי מפעיליו לשעבר. במהלך מסעו לאיתור זהותו הוא חובר למארי קרויץ (פרנקה פוטנטה), שמוצאת עצמה נרדפת גם היא. עיקר עלילת הסרט מתרחש בפריז. במהלך הסרט נחשפת יחידה סודית ביותר ב-CIA בשם "טרדסטון" אשר בורן השתייך אליה. ערך מורחב – זהות במלכודת הסרט בבימויו של פול גרינגראס ובכיכובם של מאט דיימון, בריאן קוקס, ג'וליה סטיילס, ג'ואן אלן, קארל אורבן. יצא בקיץ 2004. ג'ייסון בורן עדיין סובל מאמנזיה. הוא חי עם חברתו מארי בעילום שם בגואה שבהודו. ואמנם נדמה שחייו מתנהלים על מי מנוחות אך מתברר כי מתנקש נשלח לחסלו וכי ה-CIA סבורים כי הוא רצח שניים מסוכניהם בברלין לאחר שטביעות אצבעותיו נמצאו בזירת הרצח. בעקבות כך, בורן מחליט לצאת ולנסות ולטהר את שמו. ערך מורחב – זהות אבודה הסרט בבימויו של פול גרינגראס יצא בקיץ 2007 ומככבים בו מאט דיימון, ג'וליה סטיילס, דייוויד סטראתיירן, סקוט גלן, פאדי קונסידיין, אדגר רמירס, אלברט פיני, ג'ואן אלן. ג'ייסון בורן, שעדיין סובל מאמנזיה, נחוש לרדת לשורש זהותו האמיתית על מנת למצוא שלווה פנימית. עיתונאי לונדוני בשם סיימון רוס עולה על מידע לגבי תיק בורן ופרויקט טרדסטון. בורן נרדף על ידי המשטרה וסוכני ביון אשר בעקבותיו משום שאינם מעוניינים שהמידע ייחשף. ערך מורחב – זהות גנובה הסרט יצא בקיץ 2012 והוא הראשון ללא מאט דיימון ומהווה סרט ספין אוף. הסרט בוים על ידי טוני גילרוי ומככבים בו ג'רמי רנר, אדוארד נורטון, רייצ'ל וייס ואחרים. בעקבות הבריחה של ג'ייסון בורן וחשיפת המידע אודותיו ועל טרדסטון על ידי העיתונאי סיימון רוס, הוחלט ב-CIA להשבית את הפרויקטים שהוקמו בעקבות טרדסטון, מהלך שכלל חיסול של הסוכנים שהשתתפו באותם פרויקטים. אהרון קרוס הוא סוכן CIA לשעבר, פליט של אחד מאותם פרויקטים - "אאוטקאם", הנרדף על ידי סוכנות הביון המרכזית. ערך מורחב – ג'ייסון בורן (סרט) הסרט החמישי בסדרה, ג'ייסון בורן שמו, יצא לאקרנים ב-29 ביולי 2016. מאט דיימון שב לככב כג'ייסון בורן, לצדם של ג'וליה סטיילס, אלישיה ויקנדר, טומי לי ג'ונס וונסן קאסל. במאי: פול גרינגראס. הפקת הסרט יצאה לדרך בספטמבר 2015 והושלמה בפברואר 2016. העלילה התמקדה בעידן שאחרי סנואודן. מדיה וקבצים בנושא ג'ייסון בורן בוויקישיתוף אתר האינטרנט הרשמי של ג'ייסון בורן גידי אורשר, "ג'ייסון בורן - על פרשת דרכים", סולם אורשר, 3 אוגוסט 2016 ינון בן שושן, זיכרון גורלי: ג'ייסון בורן חוזר, נא לקוות לטוב, באתר nrg‏, 24 באפריל 2016 סדרת סרטי ג'ייסון בורן באתר Box Office Mojo "זהות כפולה", ביקורת על הסרט באתר "עין הדג" "זהות כפולה", במסד הנתונים הקולנועיים IMDb (באנגלית) "ג'ייסון בורן", במסד הנתונים Box Office Mojo (באנגלית) זהות במלכודת, קדימון הסרט באתר יוטיוב "זהות במלכודת", במסד הנתונים הקולנועיים IMDb (באנגלית) "ג'ייסון בורן", באתר ביקורות הסרטים Rotten Tomatoes (באנגלית)